
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2273 

21 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. Α1 β/4841/12.6.1979 Υγειο¬ 
νομικής Διάταξης «Περί της ποιότητας των εμφια¬ 
λωμένων νερών» (ΦΕΚ 696/Β/1979), όπως έχει τρο¬ 
ποποιηθεί με την υπ’ αριθμ. πρωτ. 1263/28.5.1999 

κοινή υπουργική απόφαση (ΦΕΚ 1070/ Β/1999). 1 

Ίδρυση Εργαστηρίου στη Σχολή Ανθρωπιστικών και 
Κοινωνικών Επιστημών του Πανεπιστημίου Πα¬ 
τριόν με την ονομασία «Εργαστήριο Ελληνικής 
Γλώσσας και Πολιτισμού» (ΕΕΓΠ) και καθορισμός 


του Εσωτερικού του Κανονισμού. 2 

ΑΠΟΦΑΣΕΙ Σ 

Αριθ. Γ1(φ)/ΓΠ οικ.80012 (1) 


Τροποποίηση της υπ’ αριθμ. Α1β/4841/12.6.1979 Υγειονο¬ 
μικής Διάταξης «Περί της ποιότητας των εμφιαλω¬ 
μένων νερών» (ΦΕΚ 696/Β/1979), όπως έχει τροπο¬ 
ποιηθεί με την υπ’ αριθμ. πρωτ. 1263/28.5.1999 κοινή 
υπουργική απόφαση (ΦΕΚ 1070/Β/1999). 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις των άρθρων 1 και 2 του Α.Ν. 2520/40 
«Περί Υγειονομικών Διατάξεων» (ΦΕΚ 237/Α/1940), όπως 
τροποποιήθηκαν και ισχύουν σήμερα. 

2. Τις διατάξεις του άρθρου 43 του Ν. 4025/2011 (ΦΕΚ 
228/Α/2011) όπως τροποποιήθηκαν με τις διατάξεις του 
άρθρου 58 (παρ.1-4) του Ν. 4075/2012 (ΦΕΚ 89/Α/2012). 

3. Τους Ν. 3172/03 (ΦΕΚ 197/Α/2003) για την οργάνωση 
και εκσυγχρονισμό των Υπηρεσιών Δημ. Υγείας και Ν. 
3370/05 (ΦΕΚ 176/Α/2005) για την οργάνωση και λειτουρ¬ 
γία των Υπηρεσιών Δημ. Υγείας, όπως ισχύουν σήμερα 

4. Το Π.δ. 106/2014 (ΦΕΚ 173/Α/2014) «Οργανισμός 
Υπουργείου Υγείας», όπως ισχύει 

5. Το Π.δ. 73/2015 (ΦΕΚ 116/Α/2015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» 


6. Το Π.δ. 63/2005 (ΦΕΚ 98/Α/2005) «Κωδικοποίηση της 
νομοθεσίας για την κυβέρνηση και τα κυβερνητικά όργανα». 

7. Τις διατάξεις της Α1β/4841/79 (ΦΕΚ 696/Β/1979) 
Υγειονομικής Διάταξης όπως τροποποιήθηκε με την 
1263/99 ΚΥΑ (ΦΕΚ 1070/Β/1999) για την ποιότητα των 
εμφιαλωμένων νερών 

8. Το Ν. 4336/2015 (ΦΕΚ 94/Α/2015) και ειδικότερα τις 
διατάξεις του σημείου 4.2 της Παραγράφου Γ 

9. Τις συστάσεις της Εργαλειοθήκης II του ΟΟΣΑ. 

10. Την από 14/10/2015 αιτιολογημένη εισήγηση του 
Τμήματος Υγιεινής Περιβάλλοντος της Δ/νσης Δημόσιας 
Υγείας του Υπουργείου Υγείας, σύμφωνα με τα αναφε- 
ρόμενα στο άρθρο 58 παρ.1 του Ν.4075/2012. 

11. Το γεγονός ότι από τις διατάξεις της παρούσας 
απόφασης δεν προκαλείται επιβάρυνση του κρατικού 
προϋπολογισμού σύμφωνα με την υπ’ αριθμ. πρωτ. 
Β1α78853/14.10.2015 εισήγηση της Δ/νσης Προϋπολογι¬ 
σμού και Δημοσιονομικών Αναφορών, αποφασίζουμε: 

1. Η παρ. 2 του άρθρου 22 της Α1β/4841/79 (ΦΕΚ 
696/Β/1979) Υγειονομικής Διάταξης αντικαθίσταται ως 
εξής: «Ο διαθέσιμος χώρος θα είναι απόλυτα επαρκής, 
με κατάλληλες διαστάσεις για την άνετη εκτέλεση των 
διαφόρων εργασιών και χειρισμών». 

2. Το σημείο (στ) της παρ.1 του άρθρου 30 της 
Α1 β/4841/1979 (ΦΕΚ 696/Β/1979) Υγειονομικής Διάταξης 
αντικαθίσταται ως ακολούθως: «Η υπόδειξη διατηρήσε- 
ως σε σκιερό και δροσερό μέρος». 

3. Η παρ. 3 του άρθρου 31 της Α1β/4841/1979 (ΦΕΚ 
696/Β/1979) Υγειονομικής Διάταξης αντικαθίσταται ως 
ακολούθως: «Οι συνθήκες αποθηκεύσεως θα είναι κατάλ¬ 
ληλες ώστε να εξασφαλίζεται αποτελεσματική προστα¬ 
σία από τις δυσμενείς εξωτερικές επιδράσεις. Ειδικότερα 
οι χώροι αποθήκευσης των γεμάτων φιαλών θα πληρούν 
τους όρους διατηρήσεως σε σκιερό και δροσερό μέρος». 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από την ημερο¬ 
μηνία δημοσιεύσεώς της. 

Αθήνα, 19 Οκτωβρίου 2015 

Ο ΥΠΟΥΡΓΟΣ 

ΑΝΔΡΕΑΣ ΞΑΝΘΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1829/24027 (2) 

Ίδρυση Εργαστηρίου στη Σχολή Ανθρωπιστικών και Κοι¬ 
νωνικών Επιστημών του Πανεπιστημίου Πατρών με 
την ονομασία «Εργαστήριο Ελληνικής Γλώσσας και 
Πολιτισμού» (ΕΕΓΠ) και καθορισμός του Εσωτερικού 
του Κανονισμού. 

Η ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις: 

α) Του άρθρου 7 παρ. 5 του Ν. 1268/1982 «Για τη δομή 
και λειτουργία των Ανώτατων Εκπαιδευτικών Ιδρυμά¬ 
των» (Α' 87) όπως η παράγραφος αυτή τροποποιήθηκε 
με το άρθρο 48 παρ. 2 του Ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε 
με την περ. γ' της παρ. 22 του άρθρου 13 Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

β) Του άρθρου 80 παρ.δα του Ν.4009/2011 «Δομή, λει¬ 
τουργία, διασφάλιση της ποιότητας των σπουδών των 
ανώτατων εκπαιδευτικών ιδρυμάτων» (Α'195), και του 
άρθρου 96 του Ν. 4310/2014 (Α' 258). 

γ) Του άρθρου 90 του κώδικα, Νομοθεσίας για την Κυ¬ 
βέρνηση και τα Κυβερνητικά όργανα, ο οποίος κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Το Π.δ. 113/2010 «Ανάληψη υποχρεώσεων από τους 
Διατάκτες». 

3. Τη σύμφωνη γνώμη της συνεδρίασης της Κοσμητεί¬ 
ας της Σχολής Ανθρωπιστικών και Κοινωνικών Επιστη¬ 
μών του Πανεπιστημίου Πατρών (υπ’ αριθμ. 38/14.7.2015). 

4. Την έγκριση της Συγκλήτου του Πανεπιστημίου Πα¬ 
τρών (υπ’ αριθμ. 66/27.8.2015). 

5. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού ή του προϋπο¬ 
λογισμού του Πανεπιστημίου Πατρών, αποφασίζουμε: 

Άρθρο 1 

Ίδρυση-Αντικείμενο 

Ιδρύεται στη Σχολή Ανθρωπιστικών και Κοινωνικών 
Επιστημών του Πανεπιστημίου Πατρών το Εργαστήριο 
με την ονομασία «Εργαστήριο Ελληνικής Γλώσσας και 
Πολιτισμού» (ΕΕΓΠ), το οποίο καλύπτει α) ερευνητικές 
ανάγκες σε θέματα ελληνικής γλώσσας και πολιτισμού 
σε πανελλαδικό και διεθνές επίπεδο, β) διδακτικές ανά¬ 
γκες του προγράμματος προπτυχιακών και μεταπτυχια¬ 
κών σπουδών, αλλά και υποψήφιων διδακτόρων, γ) διεπι¬ 
στημονικές συνεργασίες με ποικίλα ερευνητικά κέντρα 
του εξωτερικού, όπως την'Εδρα Νεοελληνικών Σπουδών 
«Γεώργιος Σεφέρης» του Πανεπιστημίου Ηαη/αιτΙ, και το 
Τμήμα Ελληνικών και Λατινικών Σπουδών στο Πανεπι¬ 
στήμιο του Λονδίνου ΙΙΟΙ- (υπίνοΓειΙγ ΩοΙΙορο ίοπάοη). 

Άρθρο 2 

Σκοπός-Αντικείμενο εργασιών-Αποστολή 

Το «Εργαστήριο Ελληνικής Γλώσσας και Πολιτισμού» 
(ΕΕΓΠ) έχει ως σκοπό τη διδασκαλία και διάδοση της 
Ελληνικής γλώσσας και Πολιτισμού με την πραγματο¬ 
ποίηση εκπαιδευτικών, επιστημονικών και ερευνητικών 
δραστηριοτήτων με ίδια μέσα και πόρους. Συγκεκριμένοι 
στόχοι του ΕΕΓΠ είναι: 


• Η οργάνωση της διδασκαλίας της ελληνικής γλώσ¬ 
σας ως ξένης γλώσσας σε διάφορα επίπεδα ανάλογα 
με το επίπεδο γλωσσομάθειας των συμμετεχόντων. Για 
τον σκοπό αυτό, εκτός από το έντυπο υλικό, θα συγκε¬ 
ντρώσει σχετικό οπτικοακουστικό υλικό. 

• Η οργάνωση διαλέξεων για τον ελληνικό πολιτισμό, 
που θα περιλαμβάνει μια πληθώρα θεματικών από την 
ποίηση και τη λογοτεχνία έως τις κατασκευές, τις τέ¬ 
χνες και τον χορό. Εκφάνσεις του ελληνικού πολιτισμού 
ενυπάρχουν σε όλες τις επιστήμες που θεραπεύει το 
Πανεπιστήμιο και για αυτό θα μπορούν να διδάξουν 
καθηγητές και ερευνητές με διαφορετικό επιστημονικό 
υπόβαθρο. 

• Η δημιουργία σχέσεων συνεργασίας και ανταλλαγών 
με ξένα πανεπιστήμια που έχουν τμήματα ή/και έδρες 
ελληνικών και βυζαντινών σπουδών. 

• Η συνεργασία με Έλληνες της Διασποράς και ελλη¬ 
νικούς συλλόγους, προξενεία και πρεσβείες της χώρας 
στο εξωτερικό για τη διαμόρφωση και την προβολή 
ειδικών προγραμμάτων που θα απευθύνονται σε άτομα 
ελληνικής καταγωγής του εξωτερικού. 

• Η συνεργασία με ακαδημαϊκά τμήματα και ερευνητι¬ 
κά ινστιτούτα για την ανάπτυξη καινοτόμων υπηρεσιών 
στη διδασκαλία της γλώσσας και του πολιτισμού. 

• Η συνεργασία με άλλα κέντρα ελληνικής γλώσσας 
για τον σχεδίασμά και την πραγμάτωση κοινών προ¬ 
γραμμάτων - ανταλλαγή τεχνογνωσίας και αύξηση της 
προσβασιμότητας σε ευρωπαϊκά προγράμματα. 

• Η ενίσχυση της ευρωπαϊκής ταυτότητας μέσω της 
σύνδεσης της ελληνικής παράδοσης με τον ευρωπαϊκό 
πολιτισμό. 

• Η παροχή διδακτικής εμπειρίας σε φοιτητές και 
απόφοιτους Παιδαγωγικών Τμημάτων. 

• Η πιστοποίηση της γλωσσομάθειας για τους αλλο¬ 
δαπούς που διαμένουν στην περιοχή. 

• Η αναζήτηση χρηματοδότησης των δράσεών του 
από κοινωφελή ιδρύματα ενίσχυσης και προβολής του 
ελληνικού πολιτισμού. 

• Η συνεργασία με τις ομάδες ρητορικής, τις πολιτι¬ 
στικές ομάδες και την επιτροπή του ετήσιου διαγωνι¬ 
σμού φιλοσοφικού δοκιμίου. 

• Η παροχή υπηρεσιών κατά τα προβλεπόμενα στο 
Π.δ. 159/1984 (Α' 53) «Προϋποθέσεις παροχής υπηρεσιών 
από τα Πανεπιστημιακά εργαστήρια σε ιδιώτες και κάθε 
νομικής μορφής οργανισμούς». 

Άρθρο 3 
Προσωπικό 

Το εργαστήριο αποτελεί δραστηριότητα του της 
Σχολής Ανθρωπιστικών και Κοινωνικών Επιστημών του 
Πανεπιστημίου Πατρών και στελεχώνεται από μέλη 
ΔΕΠ των Τμημάτων της Σχολής, που η επιστημονική 
ενασχόλησή τους εμπίπτει στα διδακτικά, επιστημο¬ 
νικά και ερευνητικά ενδιαφέροντα του Εργαστηρίου, 
από μέλη του Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.), μεταδιδακτορικούς ερευνητές, υπο¬ 
ψήφιους διδάκτορες με συναφή προς το εργαστήριο 
ερευνητικά ενδιαφέροντα καθώς και από μέλη του 
λοιπού επιστημονικού προσωπικού και του διοικητικού 
προσωπικού, το έργο των οποίων καθορίζεται σύμ¬ 
φωνα με τις εκάστοτε ανάγκες του Εργαστηρίου και 
η τοποθέτηση των οποίων γίνεται σύμφωνα με τις 
ισχύουσες διατάξεις. 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του διδακτι¬ 
κού προσωπικού των Τμημάτων της Σχολής Ανθρωπι¬ 
στικών και Κοινωνικών Επιστημών του Πανεπιστημίου 
Πατρών που ορίζεται με τη διαδικασία του άρθρου 28 
παρ. 22 του Ν.2083/1992, όπως συμπληρώθηκε με την 
παρ. 5 του άρθρου 12 του Ν.3685/2008. 

2. Ο διευθυντής μεριμνά εν γένει για την ομαλή και 
απρόσκοπτη λειτουργία του εργαστηρίου, ασκεί τις αρ¬ 
μοδιότητες που ορίζονται στο άρθρο 7 του Ν.1268/1982 
και επί πλέον: 

α) Καταρτίζει και εισηγείται στα αρμόδια όργανα της 
Σχολής Ανθρωπιστικών και Κοινωνικών Επιστημών του 
Πανεπιστημίου Πατρών, το πρόγραμμα λειτουργίας για 
τις διδακτικές και ερευνητικές δραστηριότητες του Ερ¬ 
γαστηρίου και μεριμνά για την υλοποίησή τους. 

β) Εισηγείται τους υπεύθυνους αναλώσιμων υλικών 
και του εξοπλισμού στη Σχολή. 

γ) Υπογράφει κάθε εξερχόμενο έγγραφο που σχετί¬ 
ζεται με το εργαστήριο. 

δ) Υποβάλλει τον ετήσιο απολογισμό των δραστηρι¬ 
οτήτων, στη Συνέλευση της Σχολής. 

ε) Μεριμνά για: 

• την υλοποίηση των αποφάσεων των συλλογικών 
οργάνων της Σχολής και για την παροχή εκπαιδευτικού, 
επιστημονικού και ερευνητικού έργου, 

• την κατανομή των πόρων και διαχειρίζεται κάθε 
έσοδο του Εργαστηρίου, σύμφωνα με τις ισχύουσες 
διατάξεις, 

• τη στελέχωση του Εργαστηρίου με το αναγκαίο 
προσωπικό, 

• την ορθή χρήση των οργάνων και υλικών από το 
προσωπικό του Εργαστηρίου ή από ερευνητές που 
έχουν ειδικά εκπαιδευτεί σε αυτά. 

Με εισήγηση του διευθυντή στα αρμόδια όργανα της 
Σχολής και του Ιδρύματος είναι δυνατή η πρόσληψη και 
απασχόληση πανεπιστημιακών υποτρόφων, εντεταλμέ¬ 
νων διδασκαλίας σε τομείς σχετικούς με τις διδακτικές, 
επιστημονικές και ερευνητικές δραστηριότητες του Εργα¬ 
στηρίου σύμφωνα με τις εκάστοτε ισχύουσες διατάξεις. 

Το ΕΕΓΠ διοικείται από τον Διευθυντή. Το έργο του 
Διευθυντή επικουρείται από επιτροπή (Επιστημονικό 
Συμβούλιο, ΕΣ), η οποία απαρτίζεται από τον Διευθυ¬ 
ντή, τον εκάστοτε Αναπληρωτή Πρύτανη Ακαδημαϊκών 
Υποθέσεων, τον Κοσμήτορα της ΣΑΚΕ και έναν εκπρό¬ 
σωπο από κάθε Τμήμα της ΣΑΚΕ και οι αρμοδιότητες 
της οποίας καθορίζονται με αποφάσεις της Συγκλήτου 
του Ιδρύματος. 

Αρθρο 5 

Εγκατάσταση - Λειτουργία 

1. Το εργαστήριο θα λειτουργήσει αρχικά στους χώ¬ 
ρους της Βιβλιοθήκης και Κέντρου Πληροφόρησης του 
Πανεπιστημίου Πατρών για τη διεξαγωγή του έργου 
του, και ειδικότερα για την εγκατάσταση των οργάνων 
και του λοιπού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Το εργαστήριο λειτουργεί 
κατά τις εργάσιμες ημέρες και ώρες, σύμφωνα με τον 
εσωτερικό κανονισμό λειτουργίας του Πανεπιστημίου 
Πατρών. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 


2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση του ειδικού εξοπλισμού του εργα¬ 
στηρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργα¬ 
να της Σχολής είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με την 
ισχύουσα νομοθεσία 

Αρθρο 6 
Έσοδα-Πόροι 

Οι κύριες πηγές εσόδων προβλέπεται να είναι: 

1. Έσοδα από τα μαθήματα ελληνικών (δίδακτρα) 

2. Έσοδα από τη φοίτηση υποτρόφων προγραμμά¬ 
των ανταλλαγών (από το σχετικό κονδύλι οργάνωσης 
κινητικότητας των προγραμμάτων που διαχειρίζεται το 
Τμήμα Διεθνών Σχέσεων με λογαριασμό που κινείται 
μέσω του ΕΛΚΕ). 

3. Συμμετοχή σε χρηματοδοτούμενα ερευνητικά και 
εκπαιδευτικά ευρωπαϊκά προγράμματα 

4. Έσοδα από τις υποτροφίες του ΙΚΥ για την εκμά¬ 
θηση της ελληνικής γλώσσας 

δ.Έσοδα από την οργάνωση θερινών σχολείων, συνε¬ 
δρίων, εντατικών διαπανεπιστημιακών προγραμμάτων 
κ.α. 

6. Χορηγίες από Κοινωφελή Ιδρύματα, τοπικές επι¬ 
χειρήσεις κ.ο.κ. 

7. Αλλοι δημόσιοι και ιδιωτικοί φορείς στην Ελλάδα και 
το εξωτερικό οι οποίοι χρηματοδοτούν την εκμάθηση 
της ελληνικής γλώσσας σε ομογενείς και σε αλλοδα¬ 
πούς 

8. Κάθε άλλη νόμιμη πηγή 

Αρθρο 7 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλο¬ 
γραφίας 

- Φάκελος οικονομικών στοιχείων κάθε έτους 

- Κατάλογος επιστημονικών οργάνων 

- Κατάλογος επιστημονικών βιβλίων, περιοδικών 

- Βιβλίο επιστημονικής δραστηριότητας 

- Αρχείο ερευνητικών προγραμμάτων 

- Βιβλίο περιουσιακών στοιχείων 

- Βιβλίο Μεταβολών Προσωπικού 

- Βαθμολόγια φοιτητών 

Με απόφαση του προέδρου μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απα¬ 
ραίτητο ή προβλέπεται από ειδικές διατάξεις. 

Άρθρο 8 

Τίτλος - Σφραγίδα 

1. Ο τίτλος του Εργαστηρίου είναι «ΕΡΓΑΣΤΗΡΙΟ ΕΛ¬ 
ΛΗΝΙΚΗΣ ΓΛΩΣΣΑΣ ΚΑΙ ΠΟΛΙΤΙΣΜΟΥ ΠΑΝΕΠΙΣΤΗΜΙΟΥ 
ΠΑΤΡΩΝ» (ΕΕΓΠ), και αναγράφεται σε κάθε έντυπό του, 
μαζί με το λογότυπό του. Ο τίτλος αυτός καθώς και 
τα στοιχεία του Διευθυντή του Εργαστηρίου αναγρά¬ 
φονται στους χώρους όπου είναι εγκατεστημένο το 
Εργαστήριο. 

2. Το Εργαστήριο χρησιμοποιεί για την αλληλογραφία 
σφραγίδα με τον τίτλο του και το λογότυπό του. 


3. Ανάλογη σφραγίδα με τα στοιχεία στην αγγλική 
γλώσσα χρησιμοποιεί το Εργαστήριο για την ξενόγλωσ¬ 
ση αλληλογραφία του. 

Αρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως 

Πάτρα, 14 Οκτωβρίου 2015 

Η Πρύτανης κ.α.α. 

Ο Αναπληρωτής Πρύτανης 
Ακαδημαϊκών και Διεθνών Θεμάτων 
ΝΙΚΟΛΑΟΣ ΚΑΡΑΜΑΝΟΣ 

